***П Р О Е К Т!***

***ДОГОВОР***

***№............./................... 2018 г.***

Днес, ……………….2018 г., в гр. София, между:

***СОФИЙСКА ОПЕРА И БАЛЕТ (СОБ)***, с ЕИК 000670805, със седалище и административен адрес в гр. София, бул. „Дондуков” №30, представлявана от акад. Пламен Иванов Карталов – Директор на Софийска опера и балет и Галина Йосифова – главен счетоводител, наричана по-долу за краткост „***ВЪЗЛОЖИТЕЛ***“, от една страна

и

*.....................................................................................................................*, вписано в Търговския регистър/Регистър БУЛСТАТ при Агенцията по вписванията с ЕИК/код по Регистър БУЛСТАТ ............................................, и номер по ЗДДС ……………………, със седалище и адрес на управление в ....................................................................................., представлявано от ..........................................................................................., в качеството му на ................................................., наричано по-долу за краткост „***ИЗПЪЛНИТЕЛ***”, от друга страна,

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „***Страните***“, а всеки от тях поотделно „***Страна***“, на основание чл. 194, ал. 1, във връзка с чл. 20, ал. 3, т. 2 от ЗОП и Протокола на комисията, провела избора на Изпълнител по обявената по реда и при условията на Глава 26та от ЗОП и Глава 9та от ППЗОП обществена поръчка, утвърден на …………….. 2018 г. от Директора на Софийска опера и балет за определяне на ИЗПЪЛНИТЕЛ на обществена поръчка с предмет: ***„Осигуряване на самолетни билети в икономична класа за превоз на пътници и багаж при пътувания в страната и чужбина“,***

се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

***Чл.1.*** (1) ВЪЗЛОЖИТЕЛЯТвъзлага, а ИЗПЪЛНИТЕЛЯТ приема срещу възнаграждение и при условията на настоящия договор да осигурява самолетни билети за превоз на пътници и багаж в икономична класа в страната и чужбина по дестинации, посочени от ВЪЗЛОЖИТЕЛЯ.

(2) В обхвата на възлаганите с настоящия договор услуги се включва:

- осигуряване на самолетни билети във всички категории икономична класа, за извършване на превоз на пътници и багаж при служебни пътувания на служители и гости на Софийска опера и балет, за редовни двупосочни полети по различни дестинации в Европа (в което число и на територията на Р. България) и извън Европа, както и за еднопосочни полети (при необходимост), при направена заявка от страна на Възложителя;

- предоставяне на съпътстващи осигуряването на самолетни билети услуги, за нуждите на Софийска опера и балет.

(3)Всяка отделна услуга, предмет на настоящия договор, респ. броят на самолетните билети, както и дестинациите, ще се определят в зависимост от конкретните нужди на ВЪЗЛОЖИТЕЛЯ, по предварителна писмена заявка, направена от определения за това негов представител, индивидуализиран в чл. 50, ал. 2, т. 1 и изпратена по електронната поща на ИЗПЪЛНИТЕЛЯ.

В заявката, ВЪЗЛОЖИТЕЛЯТ посочва най-малко:

- дестинацията на пътуването;

- име и фамилия на пътуващия/пътуващите, съгласно валиден документ за самоличност;

- дати на отиване и на връщане;

- друга необходима информация за точното изпълнение на конкретната заявка, като:

а) предпочитания за място в самолета (ако има такива);

б) необходимост от осигуряване на въздушно карго за превоз на багаж (ако такава е налице);

- мястото на доставка на самолетните билети на хартиен носител, при невъзможност за издаване на електронни билети.

(4)ИЗПЪЛНИТЕЛЯТ приема заявки за самолетните билети, отправени му от ВЪЗЛОЖИТЕЛЯ на следния адрес: ....................................................................., тел.: .............., мобилен телефон: .........................., факс: ......................, e-mail: ..............................., лице/а за контакт: ................................................................................................, като осигурява възможност за приемането им в следния часови диапазон в работни дни: 08:00 ч. - 18:00 ч.

(5) При необходимост, в извънредни случаи, заявки трябва да могат да бъдат приемани и извън указаното работно време, включително през почивни и празнични дни, по 24 часа в денонощието, 365 дни в годината.

(6) ИЗПЪЛНИТЕЛЯТ, чрез определеното/ните от него в чл. 50, ал. 2, т. 2 лице/а трябва да предоставя отговор на заявките на ВЪЗЛОЖИТЕЛЯ писмено по електронна поща, в рамките на договорения в чл. 6, ал. 1 срок. Отговорът следва да съдържа най-малко: минимален брой подходящи връзки за съответните дестинации, като се представят най – малко два варианта за пътуване по заявената дестинация (маршрути и превозвачи) и с възможно най – ниски тарифи на авиокомпаниите към датата на пътуването, посочени цени на самолетните билети, съдържащи подробна разбивка на включените такси, дата и срок на валидност на предложената резервация и посочените в нея цени.

(7) ВЪЗЛОЖИТЕЛЯТ, чрез определеното длъжностно лице по договора изпраща потвърждение на електронния адрес на ИЗПЪЛНИТЕЛЯ, като посочва предпочитания вариант за реализиране на пътуването.

(8) ИЗПЪЛНИТЕЛЯТ изпраща на ВЪЗЛОЖИТЕЛЯ резервацията по потвърдената заявка в съответствие със срока по чл. 6, ал. 2.

(9) ИЗПЪЛНИТЕЛЯТ задължително придружава всеки самолетен билет с медицинска застраховка на пътуващите лица, валидна за срока на престоя по съответната дестинация.

(10) ИЗПЪЛНИТЕЛЯТ доставя билета/ите и придружаващата ги медицинска застраховка на ВЪЗЛОЖИТЕЛЯ по електронен път, в посочените в чл. 6, ал. 3 – ал. 5 срокове. От електронния (разпечатания) билет следва да се видни тарифата, летищните и други такси и таксата за обслужване при издаване на самолетен билет.

(11) В случаите на издаване на самолетни билети на хартиен носител, предаването им се удостоверява с приемо-предавателен протокол, подписан без забележки, в два екземпляра от определените от Страните лица по настоящия договор.

***Чл.2.*** ИЗПЪЛНИТЕЛЯТ се задължава да предоставя Услугите в съответствие с Техническата спецификация на ВЪЗЛОЖИТЕЛЯ, Техническото и Ценовото си предложение и чрез лицата, посочени в Списъка на персонала (квалифицирани лица за издаване на самолетни билети), непосредствено зает в изпълнението на поръчката, съставляващи съответно Приложения №1, №2, №3 и №4 към този Договор („Приложенията“) и представляващи неразделна част от него, включително при условията, реда и сроковете, определени в договора.

***Чл.3.*** (1)В хода на изпълнение на договора, ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация, в срок до 3 (три) календарни дни от настъпване на съответното обстоятелство.

(2)В срок до 3 (три) календарни дни от датата на сключване на настоящия договор, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ[[1]](#footnote-1).

**II. СРОКОВЕ ПО ДОГОВОРА. СРОК И МЯСТО НА ИЗПЪЛНЕНИЕ**

***Чл.4.*** Договорът влиза в сила на датата на регистрирането му в деловодната система на ВЪЗЛОЖИТЕЛЯ, която дата се поставя на всички екземпляри на договора и е със срок на действие, съобразно клаузите на чл. 5.

***Чл.5.*** Срокът за изпълнение на услугите, предмет на настоящето възлагане е 1 (една) година, считано от датата на влизането му в сила ***или*** до пълното усвояване на осигурения от Възложителя финансов ресурс, в размера, индивидуализиран в чл. 8 по-долу, в зависимост от това кое от двете събития настъпи първо по време.

***Чл. 6. (1)*** При отправена му от ВЪЗЛОЖИТЕЛЯ по електронна поща заявка за резервация на самолетни билети, ИЗПЪЛНИТЕЛЯТ трябва да предостави писмен отговор/оферта ***до ........... (..................) минути*** (*максимум 60 (шестдесет) минути)* от постъпване на конкретната заявка.

***(2)*** След потвърждаване на заявката за конкретната резервация на самолетен билет, копие от направената резервация се изпраща по електронната поща на ВЪЗЛОЖИТЕЛЯ в рамките ***на ................ (.............................) минути*** (*максимум 30 (тридесет) минути).*

***(3)*** Срокът за изпълнение на всяка конкретна потвърдена заявка (издаване на билет и медицинска застраховка) е ***........... (...................) часа*** *(най-късно до 2 (два) часа)* от получаване по електронен път на потвърждението на ВЪЗЛОЖИТЕЛЯ за издаване на билета. ИЗПЪЛНИТЕЛЯТ доставя билетите и придружаващата ги медицинска застраховка на ВЪЗЛОЖИТЕЛЯ по електронен път в посочения в предходното изречение срок.

***(4)*** При извънредни обстоятелства, ИЗПЪЛНИТЕЛЯТ се задължава да извършва посочените в ал. 3 дейности и в по-кратък срок.

***(5)*** Когато е необходимо, билетите да бъдат предадени на хартиен носител (разпечатани), те, заедно с придружаващата ги медицинска застраховка се доставят в рамките на ***................ (...................) часа*** *(до 24 (двадесет и четири) часа*), а при спешни пътувания и в по-кратък срок.

Разходите за доставка на билетите и придружаващата ги медицинска застраховка са за сметка на ИЗПЪЛНИТЕЛЯ.

***Чл. 7.*** Мястото на изпълнение на Договора е определено от предмета на възлагане и обхвата на предоставяните услуги, като ИЗПЪЛНИТЕЛЯТ доставя самолетните билети и придружаващи ги медицински застраховки по електронен път или на адрес: гр. София, бул. „Дондуков” № 30, или на друг посочен от ВЪЗЛОЖИТЕЛЯ адрес в гр. София, при отправено писмено искане за това.

**III. ЦЕНА, РЕД И СРОКОВЕ ЗА ПЛАЩАНЕ**

***Чл.8.*** (1)Общата стойност на възложените услуги, предмет на настоящия договор *не може да надхвърля* сумата от ***69 900 лв. (шестдесет и девет хиляди и деветстотин лева), без вкл. ДДС*** или *83 880 лв. (осемдесет и три хиляди осемстотин и осемдесет лева), с вкл. ДДС,* съобразена с разполагаемия бюджет на ВЪЗЛОЖИТЕЛЯ.

(2)ВЪЗЛОЖИТЕЛЯТне се задължава да заяви самолетни билети за цялата стойност, посочена в предходната алинея като пределна цена на договора. Количеството билети, броя пътувания и дестинациите се определят от Възложителя в зависимост от конкретната му необходимост.

***Чл. 9.*** (1)ВЪЗЛОЖИТЕЛЯТ заплаща на ИЗПЪЛНИТЕЛЯ цената за конкретно предоставена услуга, формирана като сбор от:

- стойността на съответната такса „обслужване“ на база единичната цена, предложена от ИЗПЪЛНИТЕЛЯ в ценовото му предложение и обективирана в ал. 2 и ал. 3 по-долу и

- цената на самия самолетен билет, която се формира като аритметичен сбор от цената за превоз на пътник в икономична класа по маршрут „отиване и връщане”, нетната тарифа на авиокомпанията, цената за превоз на багаж, застрахователна премия за медицинска застраховка, всички дължими летищни такси, такси за сигурност и други такси и данъци, както и такива, установени от местното законодателство.

(2)Таксата за издаване на самолетен билет (такса обслужване) за пътуване в икономична класа ***за дестинации в ЕС*** е в размер на ***.................... лв. (..................... лева), без вкл. ДДС***, *съответно ............................... (.........................) с ДДС*, съгласно Ценовото предложение на ИЗПЪЛНИТЕЛЯ (приложение № 2 към настоящия договор) и е еднаква за издаването на всеки самолетен билет.

(3)Таксата за издаване на самолетен билет (такса обслужване) за пътуване в икономична класа ***за дестинации извън ЕС*** е в размер на ***.................... лв. (..................... лева), без вкл. ДДС***, *съответно ............................... (.........................) с ДДС*, съгласно Ценовото предложение на ИЗПЪЛНИТЕЛЯ (приложение № 2 към настоящия договор) и е еднаква за издаването на всеки самолетен билет.

(4) Таксите за обслужване, в размерите, посочени в предходните алинеи включват всички разходи, свързани с осигуряването на един самолетен билет по съответната дестинация, включително предлагане на оферти/варианти за пътуване, направа/промяна на резервация, издаването на самолетния билет и медицинската застраховка, включително и на хартиен билет при невъзможност за издаването на електронен, разходите за доставката на самолетния билет до адреса на ВЪЗЛОЖИТЕЛЯ и други разходи, независимо от класата на пътуването, датата на полета, момента на изпращане/потвърждаване на заявката от ВЪЗЛОЖИТЕЛЯ, момента на изпращане/потвърждаване на резервацията от ВЪЗЛОЖИТЕЛЯ, дестинацията, авиокомпанията и други.

(5) Размерите на таксите за обслужване по ал. 2 и ал. 3 не могат да надвишават препоръчваните такива от съответните авиокомпании, както и не могат да бъдат променяни за срока на действие на настоящия договор, освен при намаляване на договорените цени в интерес на ВЪЗЛОЖИТЕЛЯ, съгласно чл. 116, ал.1, т.1 от ЗОП.

(6) Цената на самолетния билет се формира въз основа на най-ниската предлагана цена от всички представени в България авиокомпании, валидна към датата на закупуването му, увеличена със съответно договорената такса за обслужване по ал. 2 или ал. 3 на настоящия член.

(7) При формиране на цените на самолетните билети, ИЗПЪЛНИТЕЛЯТ се задължава да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, договорени тарифи за групови пътувания, както и на преференциални условия, които авиокомпаниите предлагат въз основа на сключени споразумения.

(8) В Цената по ал. 1 са включени всички разходи на ИЗПЪЛНИТЕЛЯ за изпълнение на услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

***Чл. 10.*** (1) При заявка от страна на ВЪЗЛОЖИТЕЛЯ, ИЗПЪЛНИТЕЛЯТ предлага минимум два варианта на маршрути от две различни авиокомпании, в това число поне един вариант за директен полет (когато е приложимо) за реализиране на пътуването.

(2) Вариантите на пътуването трябва да съдържат информация за тарифата, летищните, други такси и таксата за обслужване. След потвърждаването на конкретна заявка от страна на ВЪЗЛОЖИТЕЛЯ, ИЗПЪЛНИТЕЛЯТ няма право да променя която и да е от сумите по заявката. За осъществяването на пътуване по дадена дестинация, ИЗПЪЛНИТЕЛЯТ начислява една такса обслужване, съгласно размерите, посочени в ал. 2/ал. 3 на предходния член 9, независимо от броя прехвърляния.

(3) ВЪЗЛОЖИТЕЛЯТ заплаща стойността на самолетните билети съгласно избрания от него вариант за осъществяване на пътуването.

(4) След потвърждаването на резервация от страна на ВЪЗЛОЖИТЕЛЯ, ИЗПЪЛНИТЕЛЯТ няма право да откаже закупуването на самолетния билет или да изисква промяна в цената му, освен в случай на извънредни обстоятелства, възникнали след резервацията на самолетен билет, непозволяващи осъществяването на полета за съответното пътуване.

***Чл. 11.*** (1) ВЪЗЛОЖИТЕЛЯТ заплаща на ИЗПЪЛНИТЕЛЯ 100 % от стойността на всеки закупен самолетен билет в срок до 30 (тридесет) дни, считано от приемане изпълнението на услугите за съответната заявка.

(2) Всяко плащане по този договор се извършва след представяне на следните документи:

- протокол за издаване/доставка на самолетния билет и фактура за стойността му, с включени такса обслужване и всички законови такси, при съответно спазване на разпоредбите на Раздел VI („*Предаване и приемане на изпълнението“*) от Договора;

- финансов документ за медицинската застраховка, когато е приложимо;

- двустранно подписан приемо-предавателен протокол (в случай, че самолетния билет е доставен на хартиен носител) с пълно описание на цените, на които се получават самолетните билети и такса обслужване;

- копие от самолетния билет (копие/отрязък от агентския купон), от което е видна разбивка на цената;

- разпечатка на направената и потвърдена резервация, съдържаща детайлна информация за полета и калкулация на цената на билета, включваща и всички дължими такси, респ. извлечение от системата за централизирано разплащане BSP за издадените самолетни билети.

(3) Всички плащания по този Договор се извършват в български лева, по курса на БНБ в деня на закупуването на билетите, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

Банка: ...............................

(4) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени, касаещи банковата му сметка, посочена в ал. 3, в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

***Чл.11а***[[2]](#footnote-2)(1) Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на ИЗПЪЛНИТЕЛЯ отчет за изпълнението на съответната част от услугите за съответния период, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от услугите, при съответно спазване на разпоредбите на Раздел VI („*Предаване и приемане на изпълнението“*) от договора и заплаща възнаграждение за тази част на подизпълнителя в срок до 10 (десет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

***Чл.12.*** (1) Анулирането на билети и връщане на суми по напълно или частично неизползвани такива се извършва съгласно правилата на IATA, освен ако със съответната авиокомпания не е договорено специално изключение. Сумите се възстановяват на ВЪЗЛОЖИТЕЛЯ в срок от 24 (двадесет и четири) часа след като съответната компания потвърди техния размер.

(2) При всяка конкретна заявка ИЗПЪЛНИТЕЛЯТ информира писмено ВЪЗЛОЖИТЕЛЯ за пределните срокове за промяна/презаверяване/корекции (замяна на билети, промяна в датата на пътуване и др.) без настъпване на неблагоприятни за ВЪЗЛОЖИТЕЛЯ последици.

**IV. ГАРАНЦИЯ ЗА ИЗПЪЛНЕНИЕ**

***Чл. 13.*** При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от общата стойност на обществената поръчка по чл. 8, ал. 1, а именно: *3 495 лв. (три хиляди четиристотин деветдесет и пет лева), без ДДС,* която служи за обезпечаване на изпълнението на задълженията на ИЗПЪЛНИТЕЛЯ по договора.

***Чл.14.*** (1)В случай на изменение на договора[[3]](#footnote-3), извършено в съответствие с настоящите клаузи и приложимото право, включително когато изменението е свързано с индексиране на цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) дни от подписването на допълнително споразумение за изменението.

(2)Действията за привеждане на гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 15 по-долу, и/или

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 16, и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 17 от договора.

***Чл. 15.*** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка*: Обединена българска банка АД,*

Банкова сметка (IBAN): *BG51UBBS80023112429610*

BIC: *UBBSBGSF*

***Чл.16.*** (1)Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема, във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

(2) Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

***Чл.17.*** (1)Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на договора плюс 30 (тридесет) дни след прекратяването му.

(2)Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

***Чл.18.*** (1)ВЪЗЛОЖИТЕЛЯТ освобождава гаранцията за изпълнение в срок до 10 (десет) дни след приключване на изпълнението на договора, ако липсват основания за задържането от страна на ВЪЗЛОЖИТЕЛЯ на каквато и да е сума по нея, и/или след уреждането на всички финансови претенции между страните.

(2) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 11, ал. 3 по-горе;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или изрично упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или изрично упълномощено от него лице.

(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

***Чл.19.*** ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в Договора неустойка за съответния случай на неизпълнение.

***Чл.20.*** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на договора в срок до 3 (три) дни след датата на влизането му в сила и ВЪЗЛОЖИТЕЛЯТ развали договора на това основание;

2. при пълно неизпълнение (в т.ч. и когато услугите не отговарят на изискванията на ВЪЗЛОЖИТЕЛЯ) и разваляне на договора от страна на ВЪЗЛОЖИТЕЛЯ на това основание;

## 3. в случай, че ИЗПЪЛНИТЕЛЯТ не осигури билет за директен полет за дестинация, за която има директни полети и ВЪЗЛОЖИТЕЛЯТ е установил наличието на свободни места за същия полет;

4. при прекратяване на дейността на ИЗПЪЛНИТЕЛЯ или при обявяването му в несъстоятелност.

***Чл.21.*** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

***Чл.22.*** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 3 (три) дни да допълни гаранцията за изпълнение, като внесе усвоената сума по сметката на ВЪЗЛОЖИТЕЛЯ, или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 13 от договора.

***Чл. 23.*** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

***Чл. 24.*** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от Страните.

***Общи и специфични права и задължения на ИЗПЪЛНИТЕЛЯ***

***Чл.25.*** ИЗПЪЛНИТЕЛЯТима право:

1. да получава в срок плащанията на стойността на доставяните от него на ВЪЗЛОЖИТЕЛЯ самолетни билети, съобразно условията и в сроковете по настоящия договор.

2. да получава своевременно информация за условията на всяко конкретно пътуване.

3. да изисква и получава от ВЪЗЛОЖИТЕЛЯ необходимото съдействие за осъществяване на работата по договора, включително чрез предоставяне на нужната информация и документи за изпълнение на договора.

***Чл.26.*** (1) ИЗПЪЛНИТЕЛЯТе длъжен:

1. да изпълнява услугите, предмет на договора, професионално и качествено в съответствие с Техническата спецификация на ВЪЗЛОЖИТЕЛЯ, Предложението си за изпълнение на поръчката, с предложеният експертен състав и съгласно Ценово си предложение, представляващи неразделна част от този договор, както и при стриктно спазване на указанията на ВЪЗЛОЖИТЕЛЯ и съгласно условията и сроковете на настоящия договор;

2. да осигурява билети (икономична класа) за изгодни и удобни редовни директни полети на авиокомпании във всички дни от седмицата, а в случай, че в периода не са налични самолетни билети за конкретен директен полет до посочената дестинация - с минимален брой подходящи връзки (прекачвания) и по възможност с кратки и/или съобразени с целите на пътуването престои (вкл. часови диапазон). При липса на възможност за достигане на дадена дестинация, по изключение, ИЗПЪЛНИТЕЛЯТ може да предложи самолетни билети на нискотарифни авиокомпании или различна от икономична класа, като представи всички условия на пътуването;

3. да представя за конкретната заявка минимум два варианта на маршрути от две различни авиокомпании, в което число поне един вариант за директен полет (когато е приложимо) за реализиране на пътуването. ВЪЗЛОЖИТЕЛЯТ си запазва правото да избере съответен вариант, като потвърди заявката, или да изиска друг/и вариант/и, в случай, че нито един от предложените варианти не е подходящ по негова преценка. В последния случай, ВЪЗЛОЖИТЕЛЯТ информира по електронна поща ИЗПЪЛНИТЕЛЯ, като посочва мотивите за отказа си;

4. да осигури възможност за приемане и изпълнение на писмени заявки на ВЪЗЛОЖИТЕЛЯ за осигуряване на самолетни билети по предмета на поръчката и медицинска застраховка, посредством електронната поща (e-mail), посочена в чл. 1, ал. 4, в работни дни, в часовия диапазон 08:00-18:00 ч.,

5. да осигури възможност за приемане на заявки и в извън работно време, през почивните и празнични дни съгласно организацията за работа, предложена в Техническото му предложение.

6. да предлага възможно най-ниските нетни цени на авиокомпаниите, с оглед условията към датата на пътуването. За целта с отговора си на получена заявка той изпраща на ВЪЗЛОЖИТЕЛЯ извлечение/разпечатка от резервационната система, съдържащо информация за свободните места в съответните резервационни класи и приложимите тарифи и такси.

7. при извършване на самолетна резервация, да вписва договорената такса за издаване на самолетния билет и посочен от ВЪЗЛОЖИТЕЛЯ e-mail адрес, на който автоматично да бъде изпращан електронен билет от сървъра на резервационата система.

8. да договаря с авиокомпаниите, представени в Р. България, специални цени (преференциални, групови и други) и условия в полза на ВЪЗЛОЖИТЕЛЯ, когато това е възможно и съществува такава практика.

9. да уведомява незабавно писмено ВЪЗЛОЖИТЕЛЯ при промяна на цените и/или условията на превозвачите след направена резервация, като ВЪЗЛОЖИТЕЛЯТ може да изисква доказателства за необходимостта от тези промени;

10. да предостави на ВЪЗЛОЖИТЕЛЯ пълна писмена обосновка на цената на даден самолетен билет, при поискване на такава, в определения му от ВЪЗЛОЖИТЕЛЯ срок.

11. да отбелязва в резервацията при конкретна заявка предпочитаното от Възложителя място в самолета, както и да направи всичко възможно за получаване на съответното потвърждение за това от авиокомпанията;

12. да се съобразява със заявките на ВЪЗЛОЖИТЕЛЯ при извънредни обстоятелства;

13. да предостави на ВЪЗЛОЖИТЕЛЯ освобождаване в …. % от дължимите по тарифни условия глоби при смяна на датата на пътуването.

14. да води дневник за извършените услуги в изпълнение на договора. Дневникът съдържа най-малко име на пътника, длъжност, номер на билета, дата на издаване, маршрут, дати на пътуване, цена на билета, такса обслужване, авиокомпания и номер на полет. ИЗПЪЛНИТЕЛЯТ се задължава да предоставя, при направено искане от страна на ВЪЗЛОЖИТЕЛЯ извлечение от информацията, съдържаща се в дневника.

15. да предоставя в електронен вид на ВЪЗЛОЖИТЕЛЯ разпечатки/извадки от резервационната система, която ползва, за всички предложени резервационни варианти;

16. да съхранява извлечения от резервационни и разплащателни системи и всякаква документация, свързана с изпълнение на договора най-малко за срок от пет години след приключване на договора;

17. при сключване на настоящия договор да предостави на ВЪЗЛОЖИТЕЛЯ в писмена форма информация за бонусните програми на авиокомпаниите. През срока на договора ИЗПЪЛНИТЕЛЯТ регулярно уведомява ВЪЗЛОЖИТЕЛЯ за други бонуси на авиокомпании и/или предлагани от тях промоционални цени на билети. ИЗПЪЛНИТЕЛЯТ е длъжен да води, следи и актуализира файлове с натрупващи се бонуси и писмено да информира ВЪЗЛОЖИТЕЛЯ за предстоящото издаване на безплатни билети въз основа на предоставена информация от авиокомпаниите-превозвачи;

18. да гарантира конфиденциалност (включително защита на личните данни) на извършваните пътувания (пътници, дати, маршрути, превозвачи и др.) и да не разкрива такава информация, включително да не предоставя документи на трети лица, относно изпълнението на поръчката, както и да не използва информация, станала му известна при изпълнение на задълженията му по настоящия договор.

19. да информира своевременно ВЪЗЛОЖИТЕЛЯ за всички пречки, възникващи в хода на изпълнението на възложената му работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

20. да изпълнява всички законосъобразни указания и изисквания на ВЪЗЛОЖИТЕЛЯ;

21. да пази поверителна конфиденциалната информация, в съответствие с уговореното в чл. 44 от договора;

22. да не възлага работата или части от нея на подизпълнители, извън посочените в офертата си и освен в случаите и при условията, предвидени в ЗОП;

(2) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788)[[4]](#footnote-4).

***Чл. 27.*** ИЗПЪЛНИТЕЛЯТ гарантира, че:

1. ечлен/акредитиран агент на IATA, има валидна оторизация за работа в следната международна/и система/и за уреждане на плащания във въздушния транспорт …………………… (*наименование на системата*), както и работи с резервационна/и система/и …………………... (*наименование на резервационната система*) и ще поддържа това статукво за целия срок на договора.

2. притежава валидна застраховка „Отговорност на туроператора” в съответствие със Закона за туризма, която ще поддържа валидна през целия период на изпълнение на договора.

***Общи и специфични права и задължения на ВЪЗЛОЖИТЕЛЯ***

***Чл.28.*** ВЪЗЛОЖИТЕЛЯТима право:

1. да изисква и да получава услугите в уговорените срокове, с изискуемото качество и без отклонения и недостатъци;

2. да осъществява контрол по изпълнението на поетите от ИЗПЪЛНИТЕЛЯ задължения, в т.ч. да изисква и да получава информация от ИЗПЪЛНИТЕЛЯ през целия срок на договора, вкл. и чрез получаване на разпечатка/извлечение от системата за централизирано разплащане BSP, съдържащо цената на заявените от него самолетни билети, но без с това да пречи на изпълнението;

3. да откаже да приеме конкретно заявена услуга и да не заплати възнаграждение на ИЗПЪЛНИТЕЛЯ, когато той се е отклонил от условията, поставени в конкретна заявка за осигуряване на самолетни билети, докато последният не изпълни своите задължения съгласно договора и при условие, че ВЪЗЛОЖИТЕЛЯТ все още има интерес от изпълнението на конкретната заявка;

4. да откаже възлагането на заявка за осигуряване на самолетни билети, в случай че получената оферта, според неговата преценка не е походяща;

5. в случай на извънредни обстоятелства, възникнали след закупуването на самолетен билет, непозволяващи осъществяването на пътуването, ВЪЗЛОЖИТЕЛЯТ има право да анулира резервацията или билета;

6. в случаите по предходните две точки, ВЪЗЛОЖИТЕЛЯТ уведомява своевременно ИЗПЪЛНИТЕЛЯ, който да съдейства за възстановяване стойността на билета.

7. да поиска замяна на член от екипа на ИЗПЪЛНИТЕЛЯ посочен в Списъка на персонала (Приложение № 4 към настоящия договор) с друг, при констатирано неизпълнение и/или нарушение на задълженията по договора, недостатъчна квалификация и компетентност;

8. да предявява пред ИЗПЪЛНИТЕЛЯ рекламации за качество – недобро обслужване, ненаправени в срок резервации, неудачно избран час на полета, място, невъзможност за осигуряване на определен брой места за определен полет и др. В тези случаи ВЪЗЛОЖИТЕЛЯТ уведомява писмено ИЗПЪЛНИТЕЛЯ за установените пропуски и недостатъци в качеството на обслужването в 3 (три) дневен срок от констатирането им.

***Чл.29.*** (1) По всяко време на изпълнение на договора, ВЪЗЛОЖИТЕЛЯТ има право да изисква от ИЗПЪЛНИТЕЛЯ информация за официално оповестената цена (т.е. за достъпните за масовия потребител въздухоплавателни тарифи и такси, предлагани или публикувани под всякаква форма, включително и по Интернет), на която офериран или закупен билет е продаван от съответната авиокомпания в същия ден и час в съответстващата класа.

(2)ВЪЗЛОЖИТЕЛЯТ има право да поиска от ИЗПЪЛНИТЕЛЯ писмена обосновка на цената на даден самолетен билет в определен от него срок.

***Чл.30.*** ВЪЗЛОЖИТЕЛЯТ се задължава:

1. да приеме изпълнението на всяка конкретно възложена услуга, когато отговаря на договореното, по реда и при условията на този договор;

2. да заплати на ИЗПЪЛНИТЕЛЯ цената за изпълнение на всяка конкретно възложена услуга, в размера, по реда и при условията, предвидени в този договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право;

4. да определи свой/и упълномощен/и представител/и по договора, с цел координация и контрол на изпълнение на договора, както и за оперативен контакт с ИЗПЪЛНИТЕЛЯ;

5. да приема от ИЗПЪЛНИТЕЛЯ заявените самолетни билети, след подписване на двустранен протокол за тях от упълномощените лица по настоящия договор;

6. да пази поверителна конфиденциалната информация, в съответствие с уговореното в настоящия договор, в което число и да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна – за цени, тарифи и условия на отделните авиопревозвачи.;

7. да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки пред изпълнението на договора, когато ИЗПЪЛНИТЕЛЯТ поиска това;

8. да освободи представената от ИЗПЪЛНИТЕЛЯ гаранция за изпълнение, съгласно клаузите от договора.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

***Чл. 31.*** Предаването на изпълнението на всяка отделно изпълнена услуга се документира с протокол за издаване на самолетен билет и медицинска застраховка, който протокол се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („*Приемо-предавателен протокол*“).

***Чл. 32.*** (1) ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното, в случай, че констатираните недостатъци са от такова естество, че не могат да бъдат отстранени в рамките на срока за изпълнение по договора и резултатът от изпълнението става безполезен за ВЪЗЛОЖИТЕЛЯ.

(2) Окончателното приемане на изпълнението на услугите по този договор се извършва с подписване на окончателен Приемо-предавателен протокол, подписан от Страните в срок до 5 (пет) дни след изтичането на срока на изпълнение по чл. 5. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им.

**VII. САНКЦИИ ПРИ НЕИЗПЪЛНЕНИЕ**

***Чл.33.*** При просрочване изпълнението на задълженията си по този договор, неизправната страна дължи на изправната неустойка в размер на 1 % (едно на сто) от цената на съответно подлежащата на изпълнение услуга за всеки ден забава, но не повече от 20 % (двадесет на сто) от стойността на конкретно възложената услуга.

***Чл.34.*** (1)При констатирано лошо или друго неточно или частично изпълнение на отделна заявка за осигуряване на самолетни билети или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната услуга, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

(2) Ако необходимостта от доставката на конкретно заявени самолетни билети е отпаднала вследствие на забава на ИЗПЪЛНИТЕЛЯ, същият дължи неустойка в размер 25% от стойността на билетите за съответната дестинация.

(3) При неизпълнение на приетата заявка, ИЗПЪЛНИТЕЛЯТ дължи неустойка в размер на 20 % от стойността на билетите за съответната дестинация.

(4) ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка и определя срок, в който съответната сума да бъде внесена по посочена от него сметка;

(5) В случай, че ИЗПЪЛНИТЕЛЯТ не заплати съответната стойност на начислената неустойка, ВЪЗЛОЖИТЕЛЯТ има право да прихване частично или цялостно дължимата от ИЗПЪЛНИТЕЛЯ неустойка от представената гаранция за изпълнение на договора, или от сумата за плащане;

(6) В случаите, при които гаранцията за изпълнение не покрива размера на неустойките, ВЪЗЛОЖИТЕЛЯТ намалява стойността на сумата за плащане, дължима на ИЗПЪЛНИТЕЛЯ със стойността на разликата.

***Чл.35.*** При разваляне на Договора поради виновно неизпълнение на някоя от Страните, виновната Страна дължи неустойка в размер на 25 % (двадесет и пет на сто) от стойността на договора по чл. 8, ал. 1.

***Чл.36.*** Плащането на неустойките, уговорени в този договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIII. ПРЕКРАТЯВАНЕ НА ДОГОВОРА**

***Чл.37*.** (1) Настоящият договор се прекратява:

1. с изтичане на срока на договора, или настъпване на прекратителното условие по чл. 5 (достигане на максимално допустимата стойност на договора);

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

3. при прекратяване на юридическо лице – Страна по договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРКЛТДС.

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

***Чл. 38.*** (1) Всяка от страните може да развали договора при виновно неизпълнение на съществено задължение на другата Страна по договора, при условията и с последиците съгласно чл. 87 и сл. от Закона за задълженията и договорите (ЗЗД), чрез отправяне на писмено предупреждение от изправната страна до неизправната страна и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнение или не изпълни три заявки за доставка на самолетни билети. В този случай ВЪЗЛОЖИТЕЛЯТ усвоява гаранцията за изпълнение по чл.13;

2. забави изпълнението на някое от задълженията си по договора с повече от 5 (пет) работни дни;

3. бъде лишен от право да упражнява дейността си или престане да отговаря на изискванията на ВЪЗЛОЖИТЕЛЯ, поставени като критерий за подбор в обществената поръчка, в което число, но не само: при липса на валидни сертификати, удостоверение по чл. 61 от Закона за туризма, регистрация като оператор на лични данни и др.

4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. при започване на процедура по ликвидация на ИЗПЪЛНИТЕЛЯ или на член на Обединението[[5]](#footnote-5).

6. при откриване на производство за обявяване в несъстоятелност на ИЗПЪЛНИТЕЛЯ или на член на Обединението, както и при обявяване в несъстоятелност на ИЗПЪЛНИТЕЛЯ или член на Обединението[[6]](#footnote-6);

7. едностранно от ВЪЗЛОЖИТЕЛЯ ако в резултат на непредвидени обстоятелства по смисъла на §2, т. 27 от Допълнителните разпоредби на ЗОП не е в състояние да изпълни своите задължения, като изпълнените до момента на прекратяване на договора работи се заплащат от ВЪЗЛОЖИТЕЛЯ след установяване на размера им с подписване на Приемо-предавателен протокол между страните.

(3)ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

***Чл.39.*** ВЪЗЛОЖИТЕЛЯТ прекратява договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

***Чл.40.*** Във всички случаи на прекратяване на договора, освен при прекратяване на юридическо лице – страна по договора без правоприемство, ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания, като ИЗПЪЛНИТЕЛЯТ се задължава да преустанови предоставянето на услугите, с изключение на такива дейности, които може да бъдат необходими и поискани от ВЪЗЛОЖИТЕЛЯ.

***Чл.41.*** При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**IХ. ОБЩИ РАЗПОРЕДБИ**

***Дефинирани понятия и тълкуване***

***Чл.42.*** (1)Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2)При противоречие между различни разпоредби или условия, съдържащи се в договора и приложенията към него, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

***Спазване на приложими норми***

***Чл.43.*** При изпълнението на договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на договора и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

***Конфиденциалност***

***Чл.44****.* (1)Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („***Конфиденциална информация***“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

(2) С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

4. В случаите по точки 2 или 3, Страната, която следва да предостави информацията, уведомява незабавно другата страна по договора.

(4) Задълженията по тази клауза се отнасят до съответната страна, всички нейни служители и наети физически или юридически лица, като съответната страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

***Публични изявления***

***Чл.45.*** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

***Прехвърляне на права и задължения***

***Чл.46.*** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

***Изменения***

***Чл.47.*** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

***Непреодолима сила***

***Чл.48.*** (1)Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

(2)За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с договора задължения.

(3)Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4)Докато трае непреодолимата сила, изпълнението на задължението се спира. засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5)Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

(6)Липсата на парични средства не представлява непреодолима сила.

***Нищожност на отделни клаузи.***

***Чл.49.*** В случай на противоречие между каквито и да било уговорки между страните и действащи нормативни актове, приложими към предмета на договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между Страните. Нищожността на някоя клауза от договора не води до нищожност на друга клауза или на договора като цяло.

***Уведомления***

***Чл.50.*** (1) Всички уведомления между Страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София, бул. „Дондуков“ №30,

Тел.: 02/800 62 05, факс: 02/987 79 98,

e-mail: office@operasofia.bg,

Лице за контакт: ………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването в съответния регистър.

***Приложимо право***

***Чл.51.*** Този договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

***Разрешаване на спорове***

***Чл.52.*** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

***Екземпляри***

***Чл.53.*** Този договор, ведно с приложенията се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

***Приложения***

Неразделна част от настоящия договор са:

***Приложение № 1*** – Техническа спецификация;

***Приложение № 2*** – Техническо предложение на ИЗПЪЛНИТЕЛЯ;

***Приложение № 3*** – Ценово предложение на ИЗПЪЛНИТЕЛЯ;

***Приложение № 4*** – Списък на персонала, който ще изпълнява поръчката;

***Приложение № 5*** – Гаранция за изпълнение.

**ВЪЗЛОЖИТЕЛ:**  **ИЗПЪЛНИТЕЛ:**

**Акад. Пламен Карталов**

**(*Директор на Софийска опера и балет*) (.....................................)**

*Гл. счетоводител:*

*(Галина Йосифова)*

1. *Клаузата е приложима само в случаите, в които, Изпълнителят е декларирал, че ще ползва подизпълнител/и при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузата се заличава.* [↑](#footnote-ref-1)
2. *Клаузите на чл. 11а са приложими само в случаите, в които, Изпълнителят е декларирал, че ще ползва подизпълнител/и при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузите на чл. 11а се заличават.* [↑](#footnote-ref-2)
3. *Възможност, приложима в хипотезите, предвидени в чл.116, ал.1, т. 1, т. 2, т. 3, т. 6, и чл.116, ал. 4 от ЗОП.* [↑](#footnote-ref-3)
4. *Клаузата е приложима само в случаите, в които, Изпълнителят е декларирал, че ще ползва подизпълнител/и при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузата се заличава.* [↑](#footnote-ref-4)
5. *Последното се записва в случай, че участникът, избран за изпълнител е обединение.*  [↑](#footnote-ref-5)
6. *Хипотезата за член на обединението се вписва в договора, когато участникът, определен за изпълнител е Обединение.*  [↑](#footnote-ref-6)